
Annwyl fyfyriwr
Parthed: Lleoliad Profiad Gwaith
Croeso i Leoliad Profiad Gwaith y Drindod Dewi Sant!  Mae profiad gwaith o safon yn hanfodol i’ch paratoi ar gyfer eich gyrfa yn y dyfodol a bydd yn gwella eich cyflogadwyedd.      Yn sgil y lleoliad hwn gobeithiwn y byddwch yn dysgu’r sgiliau a’r cymwyseddau sy’n benodol i’ch disgyblaeth neu’ch proffesiwn ynghyd â sgiliau mwy cyffredinol sy’n gysylltiedig â gwaith a sgiliau cyflogadwyedd (rheoli amser, gweithio fel tîm, sgiliau cyfathrebu, ac ati).  
A wnewch chi gwblhau adrannau blaenorol y ddogfen hon, gan sicrhau y darperir gwybodaeth lawn a chywir?
Mae lleoliadau myfyrwyr yn bartneriaeth rhwng y myfyriwr, y Brifysgol a’r Darparwr Lleoliad ac mae gan bob un o’r rhain swyddogaethau a chyfrifoldebau penodol.  Mae’n bwysig bod y tri pharti yn deall cyfrifoldebau a disgwyliadau pawb dan sylw yn glir felly mae’r cyfrifoldebau wedi’u nodi isod. 
Cyn y lleoliad: ni chaiff myfyrwyr gychwyn ar leoliad tan iddynt gwblhau’r holl waith paratoi angenrheidiol a fanylir isod, a than i’r Cydlynydd Lleoliadau awdurdodi hynny. Mae’n ofynnol i fyfyrwyr: 
a) Nodi lleoliad addas (ac eithrio myfyrwyr sy’n dilyn rhaglen a achredwyd yn broffesiynol).
b) Ymgyfarwyddo â holl ofynion y Brifysgol a’r bartneriaeth/lleoliad, gan gynnwys gofynion iechyd a diogelwch, codau ymddygiad a lle bo’n berthnasol, gontractau cyflogaeth. Mae hyn yn cynnwys rolau a chyfrifoldebau pawb dan sylw y manylir arnynt yn atodiadau PL1c, PL1j Canllawiau Asesu Risg Iechyd Personol Myfyrwyr, PL1h Rhestr Wirio Lleoliadau Myfyrwyr a PL1i Siart Llif Lleoliadau Myfyrwyr.
c) [bookmark: _Hlk80868657]Mynychu sesiynau briffio i baratoi ar gyfer lleoliadau, gan gynnwys sesiynau iechyd a diogelwch. Cwblhau Ffurflen Asesu (ffurflen ar-lein PL1i ar gyfer myfyrwyr yr Athrofa Addysg a’r Dyniaethau, ac eithrio myfyrwyr Hyfforddi Athrawon, neu ffurflen ar-lein PL1m ar gyfer myfyrwyr Hyfforddi Athrawon, neu PL1k ar gyfer yr holl fyfyrwyr eraill).
d) Cwblhau archwiliad y Gwasanaeth Datgelu a Gwahardd (DBS) os yw’n ofynnol. Bydd y myfyriwr yn cadw’r gwreiddiol ac yn cyflwyno copi i’r Brifysgol. Rhaid i’r myfyriwr sicrhau bod y Darparwr Lleoliad yn ymwybodol o unrhyw broblemau sy’n codi o’r archwiliad DBS a thrafod unrhyw euogfarnau gyda’r Cydlynydd Lleoliadau.
e) Cwblhau’r prosesau cymeradwyo moeseg, lle bo’n berthnasol.
f) Cael trafodaeth gyda’r Cydlynydd neu’r Tiwtor Lleoliad i egluro gofynion y lleoliad, y deilliannau dysgu disgwyliedig a’r gofynion asesu.
g) Hysbysu’r Cydlynydd a’r Darparwr Lleoliad ynghylch unrhyw ffactorau personol (e.e. iechyd, anabledd, ieithyddol neu ddiwylliannol) a allai effeithio ar lefel y risg, a allai olygu bod angen addasiadau, neu a allai effeithio ar eu gallu i astudio neu ymarfer.
h) Cwblhau’r broses ddiffiniedig ar gyfer cofrestru a chymeradwyo lleoliad yn llawn. Gweler Atodiad PL1c Cytundeb Lleoliadau Myfyrwyr.
i) Cadarnhau derbyn y trefniadau a’r cyfrifoldebau sydd wedi’u nodi yn Atodiad PL1c Cytundeb Lleoliadau Myfyrwyr.

Yn ystod y lleoliad mae’n ofynnol i’r myfyriwr:
a) [bookmark: _Hlk80909772]Gydymffurfio â holl bolisïau a gweithdrefnau sefydliad y lleoliad.
b) Cyflwyno adroddiad i’r Brifysgol am unrhyw ddamweiniau neu ddigwyddiadau y maent yn rhan ohonynt neu unrhyw bryderon iechyd a diogelwch sydd ganddynt nad yw’r Darparwr Lleoliadau’n mynd i’r afael â nhw, e.e. ni ddarperir hyfforddiant cynefino ac iechyd a diogelwch priodol.
c) Cyflawni’r rhaglen waith a bennwyd gan y Darparwr Lleoliadau o dan oruchwyliaeth y Goruchwyliwr Gweithle.
d) Cadw cofnod o’r oriau a weithiwyd.
e) Monitro eu cynnydd wrth gyflawni’r deilliannau dysgu a nodwyd a thrafod y rhain yn rheolaidd gyda’r Goruchwyliwr Gweithle a’r Tiwtor Lleoliad fel y bo’n briodol.
f) Ymddwyn yn briodol o fewn y fframwaith moesegol perthnasol, gan sicrhau cyfrinachedd a thrin pobl eraill gyda pharch ac urddas.
g) Gweithredu’n broffesiynol, gan gynnwys rhoi gwybod i’r Darparwr Lleoliad yn brydlon os na allant fynychu eu lleoliad oherwydd salwch ac ati.
h) Parchu unrhyw ofynion eraill yn y gweithle megis codau gwisg.
i) Rhoi gwybod i’w Cydlynydd neu Diwtor Lleoliad os bydd unrhyw faterion o bryder yn codi.
j) Ymgynghori â’r Cydlynydd neu’r Tiwtor Lleoliad cyn ceisio unrhyw newidiadau i delerau a hyd y lleoliad.
k) Cwblhau’r holl waith asesu academaidd perthnasol yn ymwneud â’r profiad o’r lleoliad.

Bydd y Darparwr Lleoliad yn: 
a) Cadarnhau derbyn y trefniadau a’r cyfrifoldebau sydd wedi’u nodi yn Atodiad PL1a, Cytundeb Darparwyr Lleoliadau.
b) Darparu amgylchedd gwaith diogel drwy fodloni’r holl rwymedigaethau perthnasol o dan Ddeddf Iechyd a Diogelwch yn y Gwaith 1974 neu ddeddfwriaeth ddiogelwch berthnasol arall sy’n benodol i wlad. Gweler Atodiad PL1b Holiadur Iechyd a Diogelwch Darparwyr Lleoliadau.
c) Gweithio o fewn fframwaith polisïau’r Brifysgol sy’n effeithio ar fyfyrwyr, yn enwedig o ran y Polisi Camymddwyn Anacademaidd, y Polisi Cymorth i Astudio, y Polisi Addasrwydd i Ymarfer a’r Polisi Diogelu).
d) Darparu Goruchwyliwr Gweithle penodol a fydd yn:

i. gweithredu fel cyswllt cyntaf ar gyfer cyfathrebu a chydweithio â’r Brifysgol, gan gynnwys trefnu ymweliadau’r Brifysgol â’r Darparwr (lle bo’n berthnasol), delio ag unrhyw broblemau neu ymholiadau yn ystod lleoliad myfyriwr, a chysylltu â’r Brifysgol ar unwaith mewn achosion o ddamweiniau, digwyddiadau neu dor-disgyblaeth difrifol sy’n cynnwys y myfyriwr;
ii. cynnal neu’n gwneud trefniadau ar gyfer goruchwyliaeth y myfyriwr o ddydd i ddydd, yn cynnwys archwiliadau cynnydd cyfnodol a hyfforddiant ar beryglon a rhagofalon iechyd a diogelwch; 
iii. darparu data i’r Brifysgol ar bresenoldeb myfyrwyr, lle bo angen.

e) Darparu sesiwn gynefino lawn a chlir i’r myfyriwr mewn perthynas â’r sefydliad a’i arferion, gweithdrefnau a gofynion gwaith, gan gynnwys trefniant yr amgylchedd gwaith, gwahanol feysydd gweithgarwch gwaith, materion iechyd a diogelwch/diogelu, cyflwyniadau i oruchwylwyr, disgwyliadau ar gyfer rhyngweithio â chleientiaid y Darparwr Lleoliadau, er enghraifft, yr angen am gyfrinachedd cleientiaid, hawliau eiddo deallusol a diogelu data. Ar ôl y sesiwn gynefino, dylid rhoi ffurflen PL1f Rhestr Wirio Cynefino wedi’i chwblhau i’r Brifysgol.
f) Sicrhau bod y myfyriwr yn derbyn gwybodaeth lawn am gyfrifoldebau, gan gynnwys y rhai sydd wedi’u cynnwys mewn unrhyw ddeddfwriaeth statudol a/neu gontract anrhydeddus.
g) Rhoi hyfforddiant a chyfarwyddyd priodol i’r myfyriwr mewn arferion gwaith i’w alluogi i gyflawni ei ddyletswyddau’n effeithlon ac yn ddiogel.
h) Gweithio gyda’r myfyriwr i ddynodi deilliannau dysgu priodol ar gyfer y lleoliad (rhaid i’r rhain gael eu cytuno gan y myfyriwr, y Goruchwyliwr Gweithle a’r Brifysgol).
i) Hwyluso ymweliadau’r Tiwtor Lleoliad â’r myfyriwr, lle bo’n briodol.
j) Sicrhau bod y myfyriwr yn cael ei drin gyda pharch.
k) Yn ystod ac ar ôl cwblhau’r lleoliad, rhoi adborth i’r Brifysgol ar berfformiad y myfyriwr a chadarnhad o’r oriau o waith ymarferol, lle bo angen.


Bydd Prifysgol Cymru Y Drindod Dewi Sant yn: 
a) Darparu lefelau priodol o staff ac adnoddau eraill ar gyfer gweithgarwch rheoli lleoliadau er mwyn sicrhau goruchwyliaeth strategol o’r dysgu sydd i’w ddarparu a’i reoli gan y Darparwr Lleoliad. Gall hyn gynnwys dynodi (i) Cydlynydd Lleoliadau, y bydd ei ddyletswyddau fel arfer yn cynnwys awdurdodi lleoliadau a threfnu/rheoli trefniadau lleoliadau, ar y cyd â’r Darparwr Lleoliad a’r myfyriwr, a (ii) Tiwtor Lleoliad, a fydd yn gweithredu fel y cyswllt cyntaf, yn ymweld â’r myfyriwr ar leoliad, lle bo’n briodol, a/neu’n asesu’r myfyriwr.
b) Sicrhau bod unrhyw ddysgu drwy leoliadau sy’n rhan o raglen astudio yn cynnwys deilliannau dysgu cysylltiedig sydd:

· wedi’u diffinio’n glir;
· yn cyfrannu’n briodol at amcanion cyffredinol y rhaglen;
· wedi’u hasesu’n briodol. Mewn achosion lle ystyrir ei bod hi’n briodol i’r asesiad gael ei gynnal ar y cyd gan y Brifysgol a’r Darparwr Lleoliad, bydd y Tiwtor Lleoliad yn darparu hyfforddiant ar gyfer y Goruchwyliwr Gweithle a bydd yn sefydlu a dogfennu gweithdrefn ar gyfer cyflawni hyn.

c) Asesu addasrwydd lleoliad arfaethedig trwy weithdrefnau diwydrwydd dyladwy priodol a chymesur yn ymwneud â lleoliadau, gan ddefnyddio proses asesu sy’n seiliedig ar risg. Yn unol â’r broses gymeradwyo bydd yn ofynnol i’r Cydlynydd Lleoliadau ymgymryd â Phroffil Risg ar gyfer pob lleoliad gan ddefnyddio Atodiad PL1d Canllawiau Asesu Risg Lleoliadau a chofnodi’r canlyniadau yn Atodiad PL1e Templed Asesu Risg Lleoliadau. Bydd y gweithgarwch asesu risg hwn yn cynnwys ystyriaeth o’r wybodaeth a ddarperir yn Atodiadau PL1a Cytundeb Darparwyr Lleoliadau, PL1b Holiadur Iechyd a Diogelwch Darparwr Lleoliadau, PL1c Cytundeb Lleoliadau Myfyrwyr, PL1j Canllawiau Asesu Risg Iechyd Personol Myfyrwyr, PL1k Ffurflen Asesu Risg Iechyd Personol Myfyrwyr, PL1l Ffurflen Asesu Risg Iechyd Personol Myfyrwyr (ffurflen ar-lein ar gyfer myfyrwyr sy'n astudio o fewn yr Athrofa Addysg a’r Dyniaethau, ac eithrio myfyrwyr Hyfforddi Athrawon) a PL1m Ffurflen Asesu Risg Personol Myfyrwyr (ffurflen ar-lein ar gyfer myfyrwyr Hyfforddi Athrawon).
d) Sicrhau bod archwiliadau’r Gwasanaeth Datgelu a Gwahardd yn cael eu cynnal, lle bo’n berthnasol.
e) Lle bo anghenion unigryw gan ddysgwr, trafod addasiadau rhesymol gyda’r Darparwr Lleoliad yn achos myfyrwyr a asesir o dan Ddeddf Cydraddoldeb 2010.
f) Darparu cyngor ac arweiniad arbenigol i fyfyrwyr sydd ag anghenion cymorth ychwanegol.
g) Diffinio’n glir y pwyntiau cyswllt a’r llinellau cyfathrebu priodol rhwng y Brifysgol, y Darparwr Lleoliad a’r myfyriwr. Dylai’r rhain gynnwys:

i. Mecanweithiau i alluogi’r Darparwr Lleoliad i fynegi pryderon neu gwynion am unrhyw agwedd ar y lleoliad, gan gynnwys perfformiad neu ymddygiad myfyriwr unigol.
ii. Manylion cyswllt y Brifysgol mewn argyfwng.

h) Cadw cofnod llawn a manwl o bob lleoliad.
i) Sicrhau yr ymdrinnir ag unrhyw bryderon, cwynion, digwyddiadau neu achosion o dorri codau ymddygiad neu ddisgyblaeth yn unol â’i fframwaith polisïau sy’n effeithio ar fyfyrwyr.
j) Briffio myfyrwyr fel y bo’n briodol gan gynnwys ym maes iechyd a diogelwch, cyn dechrau unrhyw leoliad.
k) Monitro holl weithgarwch y lleoliad, gan sicrhau bod cerrig milltir yn cael eu pennu, eu cynnal a’u cofnodi, a nodi a mynd i’r afael â materion o bryder a rhannu arfer da.
l) Sicrhau bod pawb dan sylw’n glir ynglŷn â’r trefniadau fydd yn cael eu gwneud os bydd lleoliad yn terfynu’n gynnar.
m) Trefnu cyfleoedd priodol i gasglu adborth gan fyfyrwyr, Darparwyr Lleoliadau a Thiwtoriaid Lleoliadau, gan gynnwys awgrymiadau ar gyfer gwella (gweler Atodiad PL1g Adolygiad ac Adborth yn dilyn Lleoliad).


Cadarnhewch eich bod yn derbyn y cyfrifoldebau uchod trwy lenwi a llofnodi ffurflen PL1c isod a’i dychwelyd ataf wedi’i chwblhau. 
Os oes gennych unrhyw gwestiynau neu broblemau, mae croeso i chi gysylltu.
Yn gywir 
Heddwen Davies

CYTUNDEB LLEOLIADAU MYFYRWYR
MANYLION CYSWLLT Y MYFYRIWR
	Enw’r Myfyriwr:

	

	Rhif y myfyriwr:
	

	Ffôn symudol:
	



	E-bost Prifysgol:
	


	E-bost personol:

	

	Person cyswllt mewn argyfwng a’r berthynas:
	

	Ffôn:
	



GWYBODAETH GYFRINACHOL AM IECHYD Y MYFYRIWR
	
	
	

	1. Cadarnhewch eich bod wedi llenwi’r Ffurflen Asesu Risg Iechyd Personol Myfyriwr (PL1l i fyfyrwyr sy’n astudio yn yr Athrofa Addysg a’r Dyniaethau neu PL1k i’r holl fyfyrwyr eraill)
	
	



I ddiogelu eich iechyd a’ch diogelwch mae’n rhaid i chi ein hysbysu drwy’r Ffurflen Asesu Risg Iechyd Personol Myfyriwr am unrhyw anabledd neu gyflwr a allai effeithio ar iechyd a diogelwch yn ystod lleoliad gwaith.  Os na fyddwch yn datgelu gwybodaeth o’r fath mae’n bosibl y bydd yn golygu y byddwch o dan anfantais ac y bydd yn effeithio ar eich iechyd a’ch diogelwch chi.

MANYLION CYSWLLT Y DARPARWR LLEOLIAD
	Enw’r Sefydliad:

	


	Cyfeiriad y Lleoliad:
	


	Enw’r Goruchwyliwr: 
	


	Rôl Goruchwyliwr y Gweithle:
	


	Ffôn:
	


	E-bost:
	




MANYLION Y LLEOLIAD
	Dyddiad cychwyn:

	
	Dyddiad gorffen:
	

	Hyd y Lleoliad:
	
	Oriau Gwaith Arferol:
	

	Gweithgarwch/ Dyletswyddau’r Lleoliad:
	



	Ffocws dysgu/ asesu y Lleoliad
	


	Ticiwch i gadarnhau fod gennych gymeradwyaeth gyfredol y DBS (os yw hynny’n berthnasol)
	OES
☐
	NAC OES
☐
	Amh
☐



MANYLION CYSWLLT CYDLYNYDD LLEOLIADAU’R BRIFYSGOL
	Enw’r Cydlynydd Lleoliadau:
	


	Ffôn:
	


	E-bost:
	




CYTUNDEB LLEOLIADAU MYFYRWYR
Cadarnhaf fy mod yn derbyn y cyfrifoldebau a nodir uchod .
	Llofnod:
	


	Enw :
	


	Rhaglen Astudio:
	


	Dyddiad:

